CELEX: 62020TN0456
Language: sk
Date: 2020-07-16 00:00:00
Title: Vec T-456/20: Žaloba podaná 16. júla 2020 – LA/Komisia

31.8.2020   
            
            
               SK
            
            
               Úradný vestník Európskej únie
            
            
               C 287/43
            
         
      Žaloba podaná 16. júla 2020 – LA/Komisia
      (Vec T-456/20)
      (2020/C 287/63)
      Jazyk konania: taliančina
      
         Účastníci konania
      
      
         Žalobkyňa: LA (v zastúpení: M. Velardo, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd zrušil nasledujúce rozhodnutia:
      
                  —
               
               
                  rozhodnutie z 20. júna 2019, ktorým žalobkyňa nebola začlenená do zoznamu uchádzačov pripustených do ďalšej fázy hodnotiaceho centra výberového konania EPSO/AD/371/19,
               
            
                  —
               
               
                  rozhodnutie z 24. septembra 2019, ktorým sa zamieta jej žiadosť o preskúmanie,
               
            
                  —
               
               
                  rozhodnutie zo 6. apríla, ktorým sa zamieta sťažnosť podľa článku 90 ods. 2 služobného poriadku.
               
            Žalobkyňa taktiež navrhuje uloženie žalovanej povinnosti nahradiť trovy konania.
      
         Dôvody a hlavné tvrdenia
      
      Na podporu svojej žaloby žalobkyňa uvádza štyri žalobné dôvody.
      
                  1.
               
               
                  Prvý žalobný dôvod je založený na zjavne nesprávnom posúdení.
                  
                              —
                           
                           
                              Žalobkyňa v tejto súvislosti namieta porušenie oznámenia o výberovom konaní (článok 5 ods. 1 prílohy III služobného poriadku), keďže výberová komisia nezohľadnila jej odborné znalosti v zjavnom rozpore s požiadavkami uvedených v oznámení o výberovom konaní a úlohami pripísaným úspešným uchádzačom.
                           
                        
            
                  2.
               
               
                  Druhý žalobný dôvod je založený na porušení zásady rovnosti.
                  
                              —
                           
                           
                              Žalobkyňa v tejto súvislosti uvádza, že výberová komisia počas fázy prehľadu schopností nezohľadnila kritériá posúdenia stanovené v oznámení o výberovom konaní a v dôsledku toho nezaručila rovnosť zaobchádzania s uchádzačmi.
                           
                        
            
                  3.
               
               
                  Tretí žalobný dôvod je založený na porušení povinnosti odôvodnenia a zásady súvisiacej s rovnosťou účastníkov konania v konaní (článok 47 Charty základných práv)
                  
                              —
                           
                           
                              Žalobkyňa v tejto súvislosti uvádza nedostatok vecného odôvodnenia napadnutých rozhodnutí, ktoré majú vplyv na jej právo na obhajobu a na rovnosť účastníkov konania v konaní.
                           
                        
            
                  4.
               
               
                  Štvrtý žalobný dôvod je založený na námietke nezákonnosti oznámenia výberového konania na základe článku 277 ZFEÚ.
                  
                              —
                           
                           
                              Žalobkyňa v tejto súvislosti tvrdí, že na rozdiel od článku 1 písm. e) prílohy III služobného poriadku, ktorý vyhradzuje menovaciemu orgánu určenie povahy skúšok, typu skúšok a spôsobe ich hodnotenia v tomto konaní, o určení faktorov zváženia rozhodla výberová komisia, pričom išlo o právomoc menovacieho orgánu v zmysle vyššie uvedeného ustanovenia.